smcproject/ml-wiki-sentences huggingface dataset:
അവിടെ അവർ ബോലെ സീനിയർ സെക്കൻഡറി ആൻഡ് പ്രിപ്പറേറ്ററി സ്കൂളിൽ ചേർന്നു.
15 വയസ്സുള്ളപ്പോൾ, അവർ കെനിയയിലേക്ക് മാറി.
അവിടെ ഒരു ലാൻഡ്സ്കേപ്പ് ഫോട്ടോഗ്രാഫർ അവളെ കണ്ടെത്തി.
അതിനുശേഷം, അവർ കെനിയൻ മോഡലിംഗ് ഏജൻസിയായ സുരാസുരിയിൽ ജോലി ചെയ്യാൻ തുടങ്ങി.
അത് അവളെ 16 വയസ്സിൽ ലണ്ടനിലേക്ക് ജോലിക്ക് എത്തിച്ചു.
2013-ൽ, ഹോങ്കോംഗ് ആസ്ഥാനമായുള്ള മോഡലിംഗ് ഏജൻസിയായ UNIK മോഡൽസ്, ഏഷ്യയിലെ മൈക്കിളിന്റെ എക്‌സ്‌ക്ലൂസീവ് ഏജന്റ് എന്ന് നാമകരണം ചെയ്യുന്ന ഒരു മാനേജ്‌മെന്റ് കരാർ ഒപ്പിട്ടു.
2014 വരെ ഏജൻസി അവളെ പ്രതിനിധീകരിച്ചു.
ഒരു ഫോട്ടോഗ്രാഫർ കണ്ടെത്തിയതിന് ശേഷം, മൈക്കൽ കെനിയൻ മോഡലിംഗ് ഏജൻസിയായ സുരാസുറിയിൽ ജോലി ചെയ്യാൻ തുടങ്ങി.
അത് അവളെ 16 വയസ്സിൽ ലണ്ടനിലേക്ക് ജോലിക്ക് അയച്ചു.
അന്താരാഷ്‌ട്ര ഫാഷനും ലൈഫ്‌സ്‌റ്റൈൽ ബ്രോഡ്കാസ്റ്റിംഗ് ടെലിവിഷൻ ചാനലായ ഫാഷൻ ടിവിയിലും മോഡലായപ്പോൾ ഫാഷൻ വ്യവസായത്തിലെ അവരുടെ കരിയർ അഭിവൃദ്ധിപ്പെട്ടു.
BCBG, Max Azria, Bell Ross, Goldgenie തുടങ്ങിയ ബ്രാൻഡുകളുടെ കാമ്പെയ്‌നുകളിൽ മൈക്കൽ പ്രത്യക്ഷപ്പെട്ടു.
അവലംബം പുറംകണ്ണികൾ Habben Michael എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Website Archived 2013-10-05 at the Wayback Machine .
ഹബ്ബെൻ മൈക്കൽ ഫേസ്‌ബുക്കിൽ ഹബ്ബെൻ മൈക്കൽ ഇൻസ്റ്റാഗ്രാമിൽ
ഹമദാനിലെ ശിലാ സിംഹം ഹമദാനിലെ 'ലയൺസ്ഗേറ്റിന്റെ' അവശിഷ്ടം.
ശിലാ സിംഹം അഥവാ ഹമദാനിലെ ഷിർ-ഇ സാംഗി.
ഹമദാനിലെ ശിലാ സിംഹം ( പേർഷ്യൻ : شیر سنگی همدان šir-e sangi-ye hamedân ) ഇറാനിലെ ഹമദാൻ നഗരത്തിൽ സ്ഥിതിചെയ്യുന്ന ഒരു ചരിത്ര സ്മാരകമാണ്. 'ലയൺസ്' ഗേറ്റിന്റെ' ഒരു ഭാഗമായ ശിലാ സിംഹം പാർത്തിയൻ കാലഘട്ടത്തിലെ ഒരു സെമിത്തേരി സ്ഥിതി ചെയ്യുന്ന കുന്നിൻ മുകളിലാണ്.
ആദ്യമായി നിർമ്മിക്കപ്പെട്ടപ്പോൾ, ഒരു ഇരട്ട കൂടിയുണ്ടായിരുന്ന ഈ പ്രതിമകൾ ചേർന്ന് നഗരത്തിന്റെ പഴയ കവാടം രൂപീകരിച്ചിരുന്നു.
പേർഷ്യയിലെ ഇസ്ലാമിക അധിനിവേശ സമയത്ത്, വിജയികളായ അറബികൾ ഗേറ്റിനെ ബാബ് ഉൽ-അസാദ് (( പേർഷ്യൻ : باب‌الاسد , "സിംഹങ്ങളുടെ കവാടം") എന്നാണ് വിളിച്ചിരുന്നത്.
931 എ.ഡി.യിൽ ഡെയ്‌ലാമിഡുകൾ നഗരം കൈയടക്കിയതോടെ ഈ ഗേറ്റുകൾ പൊളിച്ചുനീക്കപ്പെട്ടു.
സിംഹങ്ങളിൽ ഒന്നിനെ റേയിലേക്ക് കൊണ്ടുപോകാൻ ഇറാൻ രാജകുമാരനായിരുന്ന മർദാവിജ് ശ്രമിച്ചുവെങ്കിലും പരാജയപ്പെട്ടു.
അവ നീക്കാൻ കഴിയാത്തതിൽ രോഷാകുലനായ അദ്ദേഹം അവ തകർക്കാൻ ഉത്തരവിട്ടു.
ഒരു സിംഹം പൂർണ്ണമായും നശിപ്പിക്കപ്പെടുകയും, മറ്റൊന്നിൻറെ കൈ ഒടിച്ച് നിലത്തേക്ക് വലിച്ചെറിയപ്പെടുകയും ചെയ്തു.
1949 വരെ അവിടെത്തന്നെ തുടർന്ന ഈ പാതി തകർക്കപ്പെട്ട ഈ സിംഹരൂപം, വീണ്ടും ഉയർത്തി, അതിൽ അനുബന്ധമായി ഒരു ഭുജം കൂട്ടച്ചേർക്കപ്പെട്ടു.
സിംഹം ഒരു ഹെല്ലനിസ്റ്റിക് ശിൽപമാണെന്നും ചെറോനിയയിലെ സിംഹ സ്മാരകവുമായി (ബിസി 338 ൽ സ്ഥാപിച്ചത്) അതിനെ താരതമ്യപ്പെടുത്താവുന്നതാണെന്നും 1968-ൽ ഹൈൻസ് ലുഷേ തെളിയിച്ചു.
ബിസി 324-ൽ തന്റെ അടുത്ത സുഹൃത്തായ ഹെഫെസ്റ്റിഷന്റെ മരണത്തിന്റെ സ്മരണയ്ക്കായി മഹാനായ അലക്സാണ്ടറുടെ ഉത്തരവനുസരിച്ചാണ് ഇത് നിർമ്മിച്ചതെന്ന അദ്ദേഹത്തിന്റെ വ്യാഖ്യാനം ഇറാന്റെ കൾച്ചറൽ ഹെറിറ്റേജ് ഓർഗനൈസേഷൻ അംഗീകരിച്ചു.
അവലംബം ↑ Arrian , The Campaigns of Alexander , translated by P.A. Brunt , with Greek and English text, edited by Jeffrey Henderson, The Loeb Classical Library, Harvard University Press.
Books I-IV: ISBN 0-674-99260-1 Books V-VII and Indica: ISBN 0-674-99297-0
ഹമദാൻ ഇംഗ്ലീഷ് വിലാസം https://ml.wikipedia.org/wiki/Hamadan
ഹമദാൻ ഇറാനിലെ ( pronounced [hæmedɒːn] ) or Hamedan ( പേർഷ്യൻ : همدان , Hamedān ) ( Old Persian : Haŋgmetana, Ecbatana) ഹമദാൻ പ്രവിശ്യയുടെ തലസ്ഥാന നഗരമാണ്.
2019 ലെ കനേഷുമാരി പ്രകാരം ഈ നഗരത്തിൽ 230,775 കുടുംബങ്ങളിലായി 783,300 ആയിരുന്നു ജനസംഖ്യ.
ഹമദാൻ നഗരത്തിൽ താമസിക്കുന്ന ഭൂരിഭാഗം ആളുകളും വംശീമായി പേർഷ്യക്കാരായി തിരിച്ചറിയപ്പെടുന്നു.
ഹമദാൻ ഇറാനിയൻ നഗരങ്ങളിൽ ഏറ്റവും പഴയ നഗരങ്ങളിലൊന്നാണെന്ന് കരുതപ്പെടുന്നു.
1100-ൽ അസീറിയക്കാർ കൈവശപ്പെടുത്തിയിരിക്കാവുന്ന ഇത്; പുരാതന ഗ്രീക്ക് ചരിത്രകാരനായ ഹെറോഡൊട്ടസിൻറെ അഭിപ്രായത്തിൽ ബിസി 700-ൽ മെഡിയൻ രാജവംശത്തിൻറെ തലസ്ഥാനമായിരുന്നു.
ഇറാന്റെ മധ്യ പടിഞ്ഞാറൻ ഭാഗത്ത് 3,574 മീറ്റർ ഉയരമുള്ള അൽവാന്ദ് പർവതത്തിന്റെ താഴ്‌വരയിലെ ഒരു ഹരിത പർവതപ്രദേശമാണിത്.
സമുദ്രനിരപ്പിൽ നിന്ന് ഏകദേശം 1,850 മീറ്റർ ഉയരത്തിലാണ് നഗരം സ്ഥിതിചെയ്യുന്നത്.
ഹബെനാര്യ ഇംഗ്ലീഷ് വിലാസം https://ml.wikipedia.org/wiki/Habenaria
റെയിൻ ഓർക്കിഡുകൾ ( Orchid) അല്ലെങ്കിൽ ബോഗ് ഓർക്കിഡുകൾ എന്നറിയപ്പെടുന്ന ഹബെനാര്യ ഓർക്കിഡീ ഗോത്രത്തിലും ഓർക്കിഡേസീ കുടുംബത്തിലെയും ഓർക്കിഡുകളുടെ ഒരു ജീനസാണ്.
880 ഇനം ഹബെനാര്യയെ ഔപചാരികമായി വിവരിച്ചിട്ടുണ്ട്.
അന്റാർട്ടിക്കയൊഴികെ എല്ലാ ഭൂഖണ്ഡങ്ങളിലേയും സ്വദേശികളായ ഇവ ഉഷ്ണമേഖലകളിലും ഉപോഷ്ണമേഖലകളിലും വളരുന്നു.
വിതരണവും ആവാസവ്യവസ്ഥയും
റെയിൻ ഓർക്കിഡുകൾ ഉഷ്ണമേഖലാ പ്രദേശത്തും ഉപോഷ്ണമേഖലകളിലും ആഫ്രിക്കയിലും ബ്രസീലിലുമുള്ള വൈവിധ്യമാർന്ന പ്രദേശങ്ങളിൽ കാണപ്പെടുന്നു.
പതിനേഴ് ഇനം ഓസ്ട്രേലിയയിലറിയപ്പെടുന്നവയാണ് .
അവലംബങ്ങൾ ബാഹ്യ ലിങ്കുകൾ Media related to Habenaria at Wikimedia Commons {{ cite book }} : Unknown parameter | lastauthoramp= ignored ( | name-list-style= suggested) ( help )
ഹാംബർഗ്
വടക്കൻ ജർമനിയിലെ ഒരു പ്രധാന നഗരമാണ് ഹാംബർഗ് (ജർമ്മൻ ഉച്ചാരണം: ഹാംബുർഗ് ).
ഒരു നഗരസംസ്ഥാനമായ ഹാംബർഗ് ജർമ്മനിയിലെ പതിനാറ് സംസ്ഥാനങ്ങളിൽ പതിമൂന്നാമത് വലിയ സംസ്ഥാനമാണ്.
ജർമ്മനിയിലെ രണ്ടാമത്തെയും യൂറോപ്യൻ യൂണിയനിലെ എട്ടാമത്തെയും വലിയ നഗരമാണിത്.
എൽബ് നദിയുടെ തീരത്തായാണ് ഹാംബർഗ് നഗരം സ്ഥിതി ചെയ്യുന്നത്.
യൂറോപ്പിലെതന്നെ പ്രധാനപ്പെട്ട ടൂറിസ്റ്റ് കേന്ദ്രങ്ങളിലൊന്നാണ് ഹാംബർഗ്.
ഏകദേശം പതിനേഴ് ലക്ഷം ആളുകൾ ഹാംബർഗ് നഗരത്തിൽ താമസിക്കുന്നു.
ജർമ്മൻ തന്നെയാണ് പ്രധാന സംസാരഭാഷ.
തദ്ദേശീയരെക്കൂടാതെ തുർക്കി , പോളണ്ട് , അഫ്ഗാനിസ്ഥാൻ , പോർച്ചുഗൽ എന്നിവിടങ്ങളിൽനിന്നുള്ളവരും ഹാംബർഗിൽ താമസിക്കുന്നു.
2015 ജൂലൈയിൽ ഹാംബർഗിലെ സ്പെയ്സർഷാറ്റ് പ്രദേശത്തെ ലോകപൈതൃകസ്ഥാനം ആയി യുനെസ്കോ പ്രഖ്യാപിച്ചു.
അവലംബം പുറത്തേക്കുള്ള കണ്ണികൾ Geographic data related to ഹാംബർഗ് at OpenStreetMap Panoramas and Virtual Tours of Hamburg Hamburg-Wedel-Elbe-Web-Cams Archived 2011-08-09 at the Wayback Machine .
Hamburg-Cruise-Center + Elbphilharmonie Hamburg- Elbe-Harbour-Web-Cams Hamburg Portal – City Guide Hamburg Panorama-View
ഹാംലെറ്റ് ഹാംലെറ്റ് രാജകുമാരന്റെ വേഷത്തിൽ അമേരിക്കൻ നടൻ ഏഡ്വിൻ ബൂത്ത് 1870-നടുത്ത്
"ഹാംലെറ്റിന്റെ ദുരന്തകഥ", "ഹാംലെറ്റ് രാജകുമാരൻ" , അല്ലെങ്കിൽ വെറും " ഹാംലെറ്റ് ", വില്യം ഷേക്സ്പിയർ എഴുതിയ ഒരു ദുരന്തനാടകമാണ്.
1599-നും 1601-നും ഇടയ്ക്ക് അതിന്റെ രചന നടന്നതായി കരുതപ്പെടുന്നു.
തന്റെ അച്ഛൻ ഹാംലെറ്റ് രാജാവിനെ കൊന്ന് രാജാധികാരം പിടിച്ചടക്കുകയും അമ്മ ജെർട്രൂഡിനെ വിവാഹം കഴിക്കുകയും ചെയ്ത അമ്മാവൻ ക്ലോഡിയസിനോട് ഹാംലെറ്റ് രാജകുമാരൻ പ്രതികാരം ചെയ്യുന്നതാണ് നാടകത്തിന്റെ കേന്ദ്രപ്രമേയം.
ഭ്രാന്തിനൊപ്പം ഭ്രാന്തിന്റെ അഭിനയവും, അതിരില്ലാത്ത ദുഃഖത്തോടൊപ്പം ഇരമ്പിക്കയറുന്ന രോഷവും ചിത്രീകരിക്കപ്പെടുന്ന ഈ കഥയെ അതിന്റെ പരിണാമത്തിലേക്കു നയക്കുന്നത് വഞ്ചനയും പ്രതികാരവും അഗമ്യബന്ധവും ധാർമ്മികജീർണ്ണതയും മറ്റുമാണ്.
ഈ നാടകത്തിന്റെ മൂന്നു പാഠങ്ങൾ നിലവിലുണ്ട്: "ഒന്നാം ക്വാർട്ടൊ"(Q1), "രണ്ടാം ക്വാർട്ടോ"(Q2) "ഒന്നാം ഫോളിയോ"(F1) എന്നീ പേരുകളിലാണ് അവ അറിയപ്പെടുന്നത്.
ഇവയിൽ ഓരോന്നിലും ഇതരപാഠങ്ങളിൽ ഇല്ലാത്ത വരികളും, മുഴുരംഗങ്ങൾ തന്നെയും ഉണ്ട്.
പതിമൂന്നാം നൂറ്റാണ്ടിലെ ദിനവൃത്താന്തകൻ സാക്സോ ഗ്രമാറ്റിക്കസ് ഗെസ്റ്റാ ദാനോറം (Gesta Danorum)  എന്ന കൃതിയിൽ രേഖപ്പെടുത്തുകയും 16-ആം നൂറ്റാണ്ടിലെ പണ്ഡിതൻ ഫ്രാൻസ്വാ ദെ ബെല്ലെഫോറസ്റ്റ് പുനരാവ്ഷ്കരിക്കുകയും ചെയ്ത അംലേത്തിന്റെ പുരാവൃത്തത്തെ ആശ്രയിച്ചാണ് ഷേക്സ്പിയർ ഈ നാടകം എഴുതിയത്.
ഇലിസബത്തൻ യുഗത്തിൽ നേരത്തെ എഴുതപ്പെട്ടതും "ഉർ-ഹാംലെറ്റ്" എന്നറിയപ്പെടുന്നതുമായ മറ്റൊരു നാടകത്തേയും ഷേക്സ്പിയർ ആശ്രയിച്ചിരിക്കാം.
ഒരു പക്ഷേ ആ നാടകത്തിന്റെ രചയിതാവും ഷേക്സ്പിയർ തന്നെയാകാം.
ഹാംലെറ്റ് നാടകത്തിന്റെ ഘടനയും അതിലെ പാത്രസൃഷ്ടിയുടെ ആഴവും ഏറെ നിരൂപക ശ്രദ്ധ പിടിച്ചുപറ്റിയിട്ടുണ്ട്.
അമ്മാവനെ കൊല്ലുന്നതിൽ ഹാംലെറ്റ് പ്രകടിപ്പിക്കുന്ന അമാന്തത്തെക്കുറിച്ച് നൂറ്റാണ്ടുകളായി നടന്നുവരുന്ന ചർച്ച ഇതിനുദാഹരണമാണ്:  ചിലർ  ആ മടിയെ, കഥ ദീർഘിപ്പിക്കാനുള്ള ഒരു നാടകീയ വിദ്യയായി കരുതുന്നു.
അരുംകൊലയും, കണക്കുകൂട്ടിയുള്ള പ്രതികാരവും, പിടിച്ചുകെട്ടപ്പെട്ട അഭിലാഷങ്ങളും ചേർന്നുണ്ടാക്കുന്ന ദാർശനിക, ധാർമ്മികസമസ്യകളുടെ സമ്മർദ്ദത്തിന്റെ സ്വാഭാവിക പരിണാമമായി മറ്റുചിലർ ഇതിനെ കരുതുന്നു.
അടുത്തകാലത്ത് മനോവിശ്ലേഷണമാർഗ്ഗം പിന്തുടരുന്ന നിരൂപകർ ഹാംലെറ്റിന്റെ ചാഞ്ചല്യത്തെ ആ കഥാപാത്രത്തിന്റെ അബോധമനസ്സിന്റെ  വിലയിരുത്തലിലൂടെ വിശദീകരിക്കാൻ ശ്രമിച്ചു.
ആധുനികരായ സ്ത്രീപക്ഷനിരൂപകർ, ഏറെ വിമർശിക്കപ്പെട്ടിട്ടുള്ള ഇതിലെ പെൺകഥാപാത്രങ്ങളായ ഒഫീലിയായുടേയും ജെർട്രൂഡിന്റേയും പുനർവിശകലനത്തിനൊരുങ്ങി.
ഷേക്സ്പിയറുടെ ഏറ്റവും ദീർഘമായ നാടകവും ഇംഗ്ലീഷ് ഭാഷയിലെ ഏറ്റവും ശക്തവും സ്വാധീനം ചെലുത്തിയിട്ടുള്ളതുമായ ദുരന്തനാടകവുമാണ് ഹാംലെറ്റ്.
പുനരാവിഷ്കരണത്തിനും പുനരാഖ്യാനത്തിനും അന്തമില്ലാത്ത സാധ്യതകളൊരുക്കുന്ന കൃതിയാണിത്.
ഷേക്സ്പിയറുടെ ജീവിതകാലത്ത് അദ്ദേഹത്തിന്റെ ഏറ്റവും ജനപ്രീതിയുള്ള സൃഷ്ടികളിൽ ഒന്നായിരുന്നു ഈ നാടകം.
ഏറ്റവുമേറെ അവതരിപ്പിക്കപ്പെടുന്ന നാടകങ്ങളിൽ ഒന്നെന്ന സ്ഥാനം അത് ഇപ്പോഴും നിലനിർത്തുന്നു.
1879 മുതൽ, റോയൽ ഷേക്സ്പിയർ കമ്പനിയുടെ നാടകങ്ങളിൽ ഏറ്റവുമേറെ അവതരിപ്പിക്കപ്പെടുന്നതെന്നതായുള്ള ഇതിന്റെ  തുടർച്ച ഇതിനുദാഹരണമാണ്.
ഗെ‌യ്ഥേ, ചാൾസ് ഡിക്കൻസ് , ജെയിംസ് ജോയ്സ് തുടങ്ങിയവരെ അത് പ്രചോദിപ്പിച്ചു.
സിന്തെരെല്ലായുടെ (Cinderella) കഥ കഴിഞ്ഞാൽ ലോകത്തിൽ ഏറ്റവുമേറെ ചലച്ചിത്രവൽക്കരിക്കപ്പെട്ടിട്ടുള്ള കഥയാണിതെന്ന് ചൂണ്ടിക്കാണിക്കപ്പെട്ടുണ്ട്.
അക്കാലത്തെ പേരുകേട്ട ദുരന്തനാടകകാരനായ റിച്ചാർഡ് ബാർബേജിനെ അഭിനേതാവായി കണ്ടായിരിക്കണം ഷേക്സ്പിയർ മുഖ്യകഥാപാത്രത്തെ സൃഷ്ടിച്ചത്.
തുടർന്നു എല്ലാ നൂറ്റാണ്ടുകളിലും പ്രതിഭാസമ്പന്നരായ ഒട്ടേറെ അഭിനേതാക്കൾ ഇതിൽ അഭിനേതാക്കളായി.
കഥാപാത്രങ്ങൾ ക്ലോഡിയസ് –ഡെന്മാർക്കിലെ രാജാവ് ഹാംലെറ്റ് രാജകുമാരൻ –മുൻരാജാവിന്റെ മകൻ, ഇപ്പോഴത്തെ രാജാവിന്റെ അനന്തരവൻ ജെർട്രൂഡ് –ഡെന്മാർക്കിലെ രാജ്ഞി, ഹാംലെറ്റിന്റെ അമ്മ പൊളോണിയസ് –രാജാവിന്റെ മുഖ്യ ഉപദേഷ്ടാവ് ഒഫീലിയ –പൊളോണിയസിന്റെ മകൾ ഹൊറേഷ്യോ –ഹാംലെറ്റിന്റെ സുഹൃത്ത് ലായെർട്ടസ് –പൊളോണിയസിന്റെ മകൻ വോൾട്ടിമാണ്ട്, കൊർണേലിയസ് –കൊട്ടാരം പരിജനങ്ങൾ റോസൻക്രാന്റ്സും ഗിൽഡൺസ്റ്റേണും –ഹാംലെറ്റിന്റെ സുഹൃത്തുക്കളായ കൊട്ടാരം പരിജനങ്ങൾ ഓസ്രിക്ക് –രാജസേവകൻ മാർസെല്ലസ് –രാജസേവകൻ ബെർനാർഡോ –ഒരുദ്യോഗസ്ഥൻ ഫ്രാൻസിസ്കോ –ഒരു പടയാളി റെയ്‌നാൾഡോ –പൊളോണിയസിന്റെ പരിചാരകൻ പ്രേതം - ഹാംലെറ്റിന്റെ കൊല്ലപ്പെട്ട പിതാവിന്റെ പ്രേതം ഫോർട്ടിൻബ്രാൻ –നോർവേയിലെ രാജകുമാരൻ ശവക്കുഴി വെട്ടുകാർ –ഒരു കപ്യാരും ഒരു കോമാളിയും നാടകത്തിനുള്ളിലെ നാടകത്തിലെ രാജാവും രാജ്ഞിയും, ലൂസിയാനസ്, തുടങ്ങിയവർ.
–നടന്മാർ
കഥ ഹൊറേഷ്യോയും മാർസെല്ലസും ഹാംലെറ്റും പ്രേതവും (ഹെൻറി ഫുസേലി1798-ൽ വരച്ച ചിത്രം
നാടകത്തിലെ നായകൻ ഡെന്മാർക്കിലെ ഹാംലെറ്റ് രാജകുമാരനാണ്.
ആയിടെ മരിച്ച ഹാംലെറ്റ് രാജാവിന്റേയും പത്നി ജെർട്രൂഡിന്റേയും മകനാണയാൾ.
ഡെന്മാർക്കിലെ എൽസിനോർ കൊട്ടാരത്തിൽ ഒരു തണുത്ത രാത്രിയിലാണ് കഥ തുടങ്ങുന്നത്.
കാവൽജോലി തീർന്ന ഫ്രാൻസെസ്കോയുടെ സ്ഥാനത്ത് ബെർണാർഡോ എന്ന കാവൽക്കാരൻ ചുമതലേയേൽക്കുന്നതോടെ ഫ്രാൻസെസ്കോ അരങ്ങൊഴിയുന്നു.
ഹാംലെറ്റിന്റെ ഉറ്റസുഹൃത്ത് ഹൊറേഷ്യോ, മറ്റൊരു കാവൽക്കാരനായ മാർസെല്ലസിനൊപ്പം പ്രവേശിക്കുന്നു.
തങ്ങൾ മരിച്ചുപോയ ഹാംലെറ്റ് രാജാവിനേപ്പോലെ തോന്നിക്കുന്ന ഒരു പ്രേതത്തെ കണ്ടെന്ന് കാവൽക്കാർ ഹൊറേഷ്യോയോടു പറയുന്നു.
ഹൊറേഷ്യോയിൽ നിന്ന് പ്രേതത്തിന്റെ വിവരണം കേട്ട ഹാംലെറ്റ് രാജകുമാരൻ സ്വയം പ്രേതത്തെ കാണാൻ തീരുമാനിക്കുന്നു.
ആ രാത്രിയിൽ പ്രേതം വീണ്ടും പ്രത്യക്ഷപ്പെട്ടു.
ഹാംലെറ്റിന്റെ ആളൊഴിഞ്ഞൊരു സ്ഥലത്തേക്കു കൂട്ടിക്കൊണ്ടു പോയ പ്രേതം, താൻ ഹാംലെറ്റ് രാജാവിന്റെ ആത്മാവാണെന്നും, തന്നെ ചെവിയിൽ വിഷമൊഴിച്ച് ക്ലോഡിയസ് വധിക്കുകയായിരുന്നെന്നും പറയുന്നു.
തന്റെ വധത്തിനു പ്രതികാരം ചെയ്യാൻ പ്രേതം ഹാംലെറ്റിനോടാവശ്യപ്പെടുന്നു;  അതു സമ്മതിക്കുന്ന ഹാംലെറ്റ്, തനിക്കൊപ്പമുണ്ടായിരുന്നവരോട്, ഇക്കാര്യങ്ങൾ ഗോപ്യമായി സൂക്ഷിക്കാൻ ആവശ്യപ്പെട്ടു ശപഥം ചെയ്യിക്കുന്നു.
സംശയം ഒഴിവാക്കാനായി താൻ ഒരു കോമാളി ഭാവം കാട്ടാൻ പോവുകയാണെന്നും അയാൾ അവരോടു പറയുന്നു.
ആദ്യം ഹാംലെറ്റ് പ്രേതത്തിന്റെ വിശ്വസനീയത സംശയിക്കുന്നില്ല.
"സത്യസന്ധനായ പ്രേതം" (Honest Ghost) "മായമില്ലാത്ത കാശ്" (truepenny) എന്നൊക്കെ അയാൾ അതിനെ വിശേഷിപ്പിക്കുന്നു.
എന്നാൽ പിന്നീട് പ്രേതത്തിന്റെ പ്രകൃതിയേയും ഉദ്ദേശ്യത്തേയും സംശയിക്കുന്ന അയാൾ തന്റെ ഉദാസീനതയ്ക്ക് കാരണമായി പറയുന്നത് അതാണ്.
ക്ലോഡിയസിന്റെ വിശ്വസ്തനായ മുഖ്യ ഉപദേഷ്ടാവാണ് പൊളോണിയസ്; പൊളോനിയസിന്റെ മകൻ ലായെർട്ടസ് ഫ്രാൻസിലേയ്ക്കു മടങ്ങിപ്പോവുകയാണ്; പൊളോണിയസിന്റെ മകൾ ഒഫീലിയ ഹാംലെറ്റിന്റെ കാമുകിയാണ്; എന്നാൽ ഹാംലെറ്റിന്റെ പ്രണയം ആത്മാർത്ഥമല്ലെന്ന് പൊളോണിയസും ലായെർട്ടസും അവൾക്കു മുന്നറിയിപ്പു കൊടുക്കുന്നുണ്ട്.
താമസിയാതെ ഹാംലെറ്റ് വിചിത്രമായ പെരുമാറ്റ രീതികൾ പ്രകടിപ്പിക്കാൻ തുടങ്ങിയത് ഒഫീലിയായ്ക്ക് അങ്കലാപ്പുണ്ടാക്കി.
ഹാംലെറ്റ് തന്റെ മുറിയിലേക്കു കടന്നുവന്ന് തുറിച്ചു നോക്കി ഒന്നും മിണ്ടാതെ നിന്നെന്ന് അവൾ പിതാവിനോടു പറയുന്നു.
അപ്പോൾ അതിനെ പ്രേമത്തിന്റെ ഉന്മാദമായി വ്യാഖ്യാനിക്കുന്ന പൊളോണിയസ് അതേക്കുറിച്ച് ക്ലോഡിയസിനോടും ജെട്രൂഡിനോടും പറയുന്നു.
പിതാവിന്റെ മരണത്തിൽ ഹാംലെറ്റിന്റെ അവസാനിക്കാത്ത ദുഃഖവും അയാളുടെ വർദ്ധിച്ചുകൊണ്ടിരുന്ന പെരുമാറ്റവൈചിത്ര്യവും കണ്ട ക്ലോഡിയസ്, അതിന്റെ കാരണം കണ്ടെത്താൻ ഹാംലെറ്റിന്റെ സുഹൃത്തുക്കളായ റോസൻക്രാൻറ്റ്സ്, ഗിൽഡൻസ്റ്റീൻ എന്നിവരെ ചുമതപ്പെടുത്തുന്നു.
സുഹൃത്തുക്കളെ ആദ്യം ഊഷ്മളമായി സ്വീകരിക്കുന്ന ഹാംലെറ്റ് താമസിയാതെ തന്നെക്കുറിച്ച് രഹസ്യാന്വേഷണം നടത്താൻ അയക്കപ്പെട്ടവരാണ് അവരെന്നു തിരിച്ചറിയുന്നു.
പൊളോണിയസും ക്ലോഡിയസും, തങ്ങൾ ഒളിച്ചിരുന്നു കേൾക്കേ, ഹാംലെറ്റിനോടു സംസാരിക്കാൻ ഒഫീലിയയെ സമ്മതിപ്പിക്കുന്നു.
ഹാംലെറ്റിനെ കണ്ടപ്പോൾ, അയാളുടേതായി തന്റെ കയ്യിലുള്ള സ്മരണികകൾ തിരികെ നൽകാമെന്ന് ഒഫീലിയ പറയുന്നു.
അതു കേട്ട ഹാംലെറ്റ് അവളുടെ സത്യസന്ധതയെ ചോദ്യം ചെയ്യുകയും അവൾക്കെതിരെ വായിൽ തോന്നിയതു പുലമ്പുകയും ചെയ്യുന്നു.
"നീ കന്യാമഠത്തിൽ പോകൂ" എന്നും അയാൾ പറയുന്നുണ്ട് ഹാംലെറ്റിലെ "കുഴിവെട്ടുകാരുടെ" രംഗം യൂജീൻ ദെലാക്രോയിസിന്റെ 1839-ലെ ചിത്രം അവലംബം 1 2 Novy, Marianne.
Engaging with Shakespeare: Responses of George Eliot and Other Women Novelists.
(Athens, Georgia) in Thompson and Taylor (2006) ↑ Crystal, David, and Ben Crystal.
The Shakespeare Miscellany.
ISBN 0-14-051555-0 .
↑ See Taylor (2002, 4); Banham (1998, 141); Hattaway asserts that "Richard Burbage ... played Hieronimo and also Richard III but then was the first Hamlet, Lear, and Othello" (1982, 91); Peter Thomson argues that the identity of Hamlet as Burbage is built into the dramaturgy of several moments of the play: "we will profoundly misjudge the position if we do not recognise that, whilst this is Hamlet talking about the groundlings, it is also Burbage talking to the groundlings" (1983, 24); see also Thomson on the first player's beard (1983, 110).
↑ Hamlet 1.4.
↑ ↑ Hamlet , Act 1, Scene 5, Line 99.
↑ കന്യാമഠം എന്നർത്ഥമുള്ള 'നണ്ണറി' (nunnery) എന്ന വാക്കിന് 'വേശ്യാലയം' എന്നു കൂടി അക്കാലത്ത് അർത്ഥം കല്പിക്കപ്പെട്ടിരുന്നെന്നും അതുകൊണ്ട്, ഈ ശകാരത്തിൽ ദ്വയാർത്ഥമുണ്ടെന്നും വ്യാഖ്യാനിക്കുന്നവരുണ്ട്.
(പോൾ കിയേർമാൻ, വൃത്തികെട്ട ഷേക്സ്പിയർ , Quercus, 2006, പുറം 34.) എന്നാൽ ഈ വ്യാഖ്യാനം ചോദ്യം ചെയ്യപ്പെട്ടിട്ടുമുണ്ട്. 'നണ്ണറി' എന്ന വാക്കിന്റെ ആ അർത്ഥത്തിലുള്ള മുൻപ്രയോഗത്തിനു മതിയായ തെളിവുകളില്ലെന്നും, ആ പദത്തിന്റെ സാമാന്യാർത്ഥം തന്നെയാണ് ആ സന്ദർഭത്തിൽ ചേരുകയെന്നുമാണ് ദ്വയാർത്ഥവാദത്തെ എതിർക്കുന്ന ഹാരോൾഡ് ജെങ്കിൻസിനെപ്പോലുള്ളവരുടെ നിലപാട്.
Jenkins, Harold, ed.
The Arden Shakespeare, second ser.
ISBN 1-903436-67-2 ↑ The Gravedigger Scene : Hamlet 5.1.1–205.
ഹാംസ് റിഡംപ്ഷൻ ഇംഗ്ലീഷ് വിലാസം https://ml.wikipedia.org/wiki/Ham%27s_Redemption
1895-ൽ സ്പാനിഷ് ചിത്രകാരനായ മൊഡെസ്റ്റോ ബ്രോക്കോസ് വരച്ച ഒരു എണ്ണച്ചായാചിത്രമാണ് ഹാംസ് റിഡംപ്ഷൻ.
റിയോ ഡി ജനീറോയിലെ നാഷണൽ സ്കൂൾ ഓഫ് ഫൈൻ ആർട്‌സിൽ ബ്രോക്കോസ് പഠിപ്പിച്ചുകൊണ്ടിരിക്കുമ്പോഴാണ് ഈ ചിത്രം വരച്ചത്.
പത്തൊൻപതാം നൂറ്റാണ്ടിന്റെ അവസാനത്തിലെ വിവാദപരമായ വംശീയ സിദ്ധാന്തങ്ങളെയും തെറ്റായ കുടുംബവൽക്കരണത്തിലൂടെ ഒരേ കുടുംബത്തിലെ തലമുറകളുടെ ക്രമാനുഗതമായ " ബ്ലാങ്കാമിയന്റോ "യ്ക്കായുള്ള തിരച്ചിലിന്റെ പ്രതിഭാസത്തെയും കലാസൃഷ്‌ടി വിശദീകരിക്കുന്നു.
1895-ൽ ഈ സൃഷ്ടി നാഷണൽ സലൂൺ ഓഫ് ഫൈൻ ആർട്‌സിൽ മോഡെസ്റ്റോ ബ്രോക്കോസ് വൈ ഗോമെസ് സ്വർണ്ണ മെഡൽ നേടി.
ഇത് പത്തൊൻപതാം നൂറ്റാണ്ടിന്റെ അവസാനത്തിൽ ബ്രസീലിയൻ കലയുടെ ദിശ കാണിക്കുന്നു.
പെയിന്റിംഗിന്റെ വിവരണവും വിശകലനവും
വിമോചനാനന്തര നിമിഷത്തിന്റെ ഫലമായ ഈ ചിത്രം പൊതുമേഖലയിൽ വംശീയത പാലിക്കുന്നതും സ്വതന്ത്ര, റിപ്പബ്ലിക്കൻ ക്രമത്തിൽ കറുത്ത, സമ്മിശ്ര ജനതയുടെ ഗതിയുമായി ബന്ധപ്പെട്ട പ്രവർത്തനങ്ങളുടെ "ആവശ്യകത" അടയാളപ്പെടുത്തിയിരിക്കുന്നു.
ചിത്രം ബൈബിളിലെ ആദ്യ പുസ്തകമായ ഉല്‌പത്തി 9-‍ാ‍ം അധ്യായത്തെ സൂചിപ്പിക്കുന്നു.
ഹാം തന്റെ പിതാവായ നോഹയുടെ നഗ്നതയും മദ്യപാനവും സഹോദരന്മാരായ ഷെം, യാഫെത്ത് എന്നിവരോട് വെളിപ്പെടുത്തുന്നു.
അതിനാൽ "ദാസന്മാരുടെ ദാസൻ" എന്ന് ശപിക്കപ്പെടുന്ന മകൻ കനാനൊപ്പം പിതാവ് അടിമയായിത്തീരുന്നു.
ഹാം, “തന്റെ സഹോദരന്മാരുടെ അടിമകളിൽ അവസാനത്തെയാൾ” ആയിരിക്കുമെന്ന് നോഹ പ്രവചിച്ചു.
ആഫ്രിക്കൻ വംശങ്ങളുടെ പൂർവ്വികനാണെന്ന് ഹാമിനെ ബൈബിളിൽ ചൂണ്ടിക്കാണിക്കുന്നു.
ഇതിനെ അഭിമുഖീകരിച്ച്, പതിനാറാം, പതിനേഴാം, പതിനെട്ടാം നൂറ്റാണ്ടുകളിൽ, ക്രിസ്ത്യാനികൾ കൊളോണിയൽ സമ്പദ്‌വ്യവസ്ഥയിലെ അടിമത്തത്തെ ന്യായീകരിക്കാൻ ബൈബിൾ ഭാഗം ഉപയോഗിച്ചു.
കഥാപാത്രങ്ങളെ വെളുപ്പിക്കുന്നത് "ശാപം" (ആഫ്രോ-പിൻ‌ഗാമിയാകുന്നത്) മാറ്റാനുള്ള ഒരു മാർഗം ആയി ചിത്രം കാണിക്കുന്നു.
മൂന്ന് തലമുറ കഥാപാത്രങ്ങൾക്കിടയിൽ നിറങ്ങളുടെ നിലവാരം പുലർത്തുന്ന ഈ ചിത്രത്തിലെ റിയലിസം ശ്രദ്ധേയമാണ്.
കുഞ്ഞാണ് ഏറ്റവും വെളുത്തത്.
തുടർന്ന് വെളുത്തനിറത്തോടു കൂടിയ അച്ഛൻ, കുട്ടിയെ മടിയിൽ പിടിച്ചിരിക്കുന്ന അമ്മയുടെ അരികിൽ ഇരിക്കുന്നു.
സ്‌ക്രീനിന്റെ ഇടത് കോണിൽ, ഇരുണ്ട ചർമ്മമുള്ള മുത്തശ്ശി കൈകൾ ആകാശത്തേക്ക് ഉയർത്തിക്കൊണ്ട് നന്ദിപറയുന്നു.
മകളായ മുലത ഒരു വെള്ളക്കാരനെ വിവാഹം കഴിച്ചതിനാൽ വെളുത്ത നിറത്തോടു കൂടി ജനിച്ചതിലൂടെ, അവരുടെ പേരക്കുട്ടി കറുത്തവനാണെന്ന "ശാപത്തിൽ" നിന്ന് മോചിതനായതായി കണക്കാക്കുന്നു.
ഹാക്കർ (കമ്പ്യൂട്ടർ സുരക്ഷ) ഇംഗ്ലീഷ് വിലാസം https://ml.wikipedia.org/wiki/Security_hacker ഇരുണ്ട മുറിയിൽ പ്രവർത്തിക്കുന്ന ഒരു ഹാക്കറിൻറെ  ചിത്രം
ഉത്സാഹശീലരായ കമ്പ്യൂട്ടർ വിദഗ്ദ്ധരെയാണ് ഹാക്കർ എന്ന് വിളിക്കുന്നത് .
1960 കളിൽ മസ്സാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി (MIT) യുടെ ടെക് മോഡൽ റെയിൽറോഡ്‌ ക്ലബ്‌ (TMRC) ലും എംഐറ്റി(MIT)ആർട്ടിഫിഷൽ ഇൻറലിജൻസ് ലബോറട്ടറിയിലുമാണ് ഈ വാക്ക് ഉദയം ചെയ്തത് .
ഹാക്കർ എന്ന വാക്കിൻറെ അർത്ഥത്തെക്കുറിച്ച് RFC 1392 പറയുന്നത് ഇങ്ങനെയാണ്:  " ഒരു സിസ്റ്റത്തിൻറെയോ കമ്പ്യൂട്ടറിൻറെയോ കമ്പ്യൂട്ടർ നെറ്റ്‌വർക്കിൻറെയോ ആന്തരികപ്രവർത്തനങ്ങളേക്കുറിച്ച് താത്പര്യവും ആഴത്തിൽ അതിനേക്കുറിച്ച് അറിവ് നേടുന്നതിൽ സന്തോഷം കണ്ടെത്തുന്നവരെയുമാണ് ഹാക്കർ എന്ന് വിളിക്കുന്നത് ".
ഇവർ കുറ്റവാളികളോ കള്ളൻമാരോ അല്ല.
ഇൻറർനെറ്റും വെബും ഹാക്കർമാരുടെ സംഭാവനയാണ്.
സ്വതന്ത്ര സോഫ്റ്റ്‌വെയർ പ്രസ്ഥാനത്തിന് തുടക്കം കുറിച്ചത് ഇവരാണ് .
എന്നാൽ 1980കൾക്ക് ശേഷം മുഖ്യധാരാ മാധ്യമങ്ങൾ കമ്പ്യൂട്ടർ കുറ്റവാളികളെയാണ് ആ പേരിൽ വിളിക്കുന്നത്.
മാധ്യമങ്ങൾ ഇത് ശക്തമായി പ്രചരിപ്പിക്കുന്നതിനാൽ ഹാക്കർ എന്നതിന് വേറൊരർത്ഥം ഉണ്ടെന്നു പോലും കൂടുതലാളുകൾക്കും അറിയില്ല.
അസാധാരണ മാർഗങ്ങളുപയോഗിച്ച് കമ്പ്യൂട്ടർ ശൃംഖലകളിലേക്ക് പ്രവേശിക്കുന്നവരെ  നെറ്റ്‌‌വർക്ക് ഹാക്കർ എന്നു വിളിക്കുന്നു.
ജനകീയമായി ഹാക്കർ എന്നതുകൊണ്ട് നെറ്റ്‌‌വർക്ക് ഹാക്കർമാരെ ഉദ്ദേശിക്കാറുണ്ട്   (ബഹുവചനം: ഹാക്കർമാർ).
വിവിധ ലക്ഷ്യങ്ങൾക്കായാണ്‌ ഹാക്കർമാർ പ്രവർത്തിക്കുന്നത്.
ഹാക്കർമാരെ രണ്ടു തരത്തിലാണ് പ്രതിഫലിപ്പിക്കുന്നത്, "ഹാക്കർ" എന്ന പദത്തിന് രണ്ട് നിർവചനങ്ങൾ ഉണ്ട്: സാങ്കേതികവിദ്യ നിയമാനുസൃതമായി ഉപയോഗിക്കുകയും ഒപ്പം പ്രോഗ്രാമിങ് ഉപവിഭാഗവും.
കമ്പ്യൂട്ടർ സുരക്ഷയെ തകർക്കാൻ കഴിയുന്ന ഒരാൾ,ദോഷകരമായ ആവശ്യത്തിനായി അങ്ങനെ ചെയ്തെങ്കിൽ ആ വ്യക്തിയെ ഒരു ക്രാക്കർ എന്നു വിളിക്കാം.
ഇന്ന്, "ഹാക്കർ" എന്ന മുഖ്യധാരാ ഉപയോഗം മിക്കവാറും കമ്പ്യൂട്ടർ കുറ്റവാളി കളെയാണ് സൂചിപ്പിക്കുന്നത്, 1980 കൾ മുതൽ ഈ പദം സാമാന്യമായി ഉപയോ ഗിച്ചു വരുന്നു.
ഹാക്കറമാരെ വിളിക്കുന്ന "സ്ക്രിപ്റ്റ് കിഡ്ഡീസും" ഉൾപ്പെടുന്നു, മറ്റുള്ളവർ എഴുതിയ പ്രോഗ്രാമുകൾ ഉപയോഗിച്ച് അവർ കമ്പ്യൂട്ടറുകളിലേക്ക് കടക്കുകയും, അവർ ജോലി ചെയ്യുന്ന രീതികളെക്കുറിച്ച് വളരെക്കുറച്ച് അറിവുള്ള വരുമാണ് സ്ക്രിപ്റ്റ് കിഡ്ഡീസ്.
ഈ ഉപയോഗം വളരെ പ്രാധാന്യമർഹിക്കുന്നു, ഇതിന് വ്യത്യസ്ത അർഥങ്ങൾ ഉള്ളതായി പൊതുജനങ്ങൾക്ക് അധികമൊന്നും അറിയില്ല.
ഹാക്കർമാർ  കമ്പ്യൂട്ടർ സുരക്ഷാ ഹാക്കർമാരെന്ന് സ്വയം പദവി സ്വീകരിച്ചിരിക്കുന്ന സമയത്ത്, പ്രോഗ്രാമിങ് ഉപവിഭാഗങ്ങളിൽ നിന്നുള്ള ആളുകൾ കമ്പ്യൂട്ടറിലേക്കുള്ള നുഴഞ്ഞു കയറ്റവുമായി ബന്ധപ്പെട്ട ഉപയോഗത്തെ തെറ്റായി കണക്കാക്കുന്നു, സെക്യൂരിറ്റി ബ്രേക്കറെ "ക്രാക്കറുകൾ" എന്ന് വിളിക്കുന്നതിലൂടെ അവർ തമ്മിലുള്ള വ്യത്യാസം ഊന്നിപ്പറയുന്നു (സേഫ്ക്രാക്കറിന് സമാനമായത്).
സാധാരണയായി വിവാദം ഉണ്ടാവുന്നത് വാദങ്ങൾക്കനുസിരിച്ചാണ്.
നല്ല അർത്ഥത്തിലാണ് ഹാക്കർ എന്ന പദം യഥാർത്ഥത്തിൽ സൂചിപ്പിക്കുന്നത്, അതായത് ലക്ഷ്യം കൈവരിക്കുന്നതിന് സാമർത്ഥ്യം ഉപയോഗിക്കുക.
എന്നാൽ, അത് സൂചിപ്പിക്കുന്നത്, ദശാബ്ദങ്ങളോളം ഈ പദത്തിൻറെ അർത്ഥം മാറ്റി കമ്പ്യൂട്ടർ ക്രിമിനലുകളെ കാണിക്കാൻ ഉപയോഗിച്ചു.
സുരക്ഷാ സംബന്ധമായ ഉപയോഗം കൂടുതൽ വ്യാപകമായി പ്രചരിച്ചിരുന്നതിനാൽ, ഈ അർത്ഥം കുറഞ്ഞുവന്നു.
ജനകീയ ഉപയോഗത്തിലും മാധ്യമങ്ങളിലും, "കമ്പ്യൂട്ടർ ഇൻട്രുഡേഴ്സ്" അല്ലെങ്കിൽ "കമ്പ്യൂട്ടർ കുറ്റവാളികൾ" എന്ന പദത്തിൻറെ ഇന്നത്തെ വാക്കാണ്.
(ഉദാഹരണത്തിന്, " ഇൻറർനെറ്റ് ഹാക്കർ" മാർച്ചിൽ സംസ്ഥാന ഗവൺമെൻറിൻറെ സെക്യൂരിറ്റി സിസ്റ്റങ്ങൾ വഴി കടന്നുപോയി.) കമ്പ്യൂട്ടർ ആവേശഭരിതരുടെ (ഹാക്കർ കൾച്ചർ) കമ്മ്യൂണിറ്റിയിൽ, പ്രാഥമികമായി അർഥമാക്കുന്നത് പ്രത്യേകിച്ചും ബുദ്ധിമാനായ ഒരു പ്രോഗ്രാമറുടെ അല്ലെങ്കിൽ സാങ്കേതിക വിദഗ്ദ്ധൻറെ അനുമാനത്തിൻറെ ഒരു പ്രതീകമാണ്.
(ഉദാഹരണത്തിന്, " ലിനക്സിൻറെ സ്രഷ്ടാവായ ലിനസ് ടോർവാൾഡ്സ് ഒരു ഹാക്കർ ആയി കണക്കാക്കപ്പെടുന്നു.") ടെക്നിക്കൽ കമ്യൂണിറ്റിയിലെ ഒരു വലിയ വിഭാഗം ഈ വാക്കിൻറെ "ശരിയായ" ഉപയോഗം എന്നാണ് പ്രസ്താവിക്കുന്നത് (താഴെയുള്ള ജാർഗോൺ ഫയൽ നിർവ്വചനം കാണുക).
മുഖ്യധാരാ മാധ്യമങ്ങൾക്ക് ഈ പദത്തിൻറെ നിലവിലെ ഉപയോഗം 1980 കളുടെ തുടക്കം മുതൽ തിരിച്ചറിഞ്ഞിരിക്കാം.
1983 ൽ മുഖ്യധാരാ മാധ്യമങ്ങൾ ഈ കാലഘട്ടത്തെ വിശാലമായ സമൂഹത്തിന് പരിചയപ്പെടുത്തിയപ്പോൾ, കമ്പ്യൂട്ടർ സമൂഹത്തിൽ പോലും "ഹാക്കിങ്" എന്ന് കമ്പ്യൂട്ടർ നുഴഞ്ഞ്കയറ്റത്തെപ്പറ്റി പരാമർശിക്കുന്നു എന്നത്, ഈ വാക്കിൻറെ പ്രത്യേക നിർവചനമല്ല.
കമ്പ്യൂട്ടർ കമ്യൂണിറ്റി അവരുടെ സാങ്കേതികഭാഷ വ്യത്യാസപ്പെടുത്താൻ തുടങ്ങി.
നിയമവിരു ദ്ധമായ പ്രോഗ്രാമർ സമുദായത്തിൽ നിന്നുള്ള ഹാക്കർമാർക്കും കമ്പ്യൂട്ടർ ബ്രേക്ക്-ഇന്നുകൾ നിർവ്വഹിക്കുന്നവർക്കും തമ്മിലുള്ള വ്യത്യാസം നിലനിർത്താനുള്ള ശ്രമമാണ് "ക്രാക്കർ" തുടങ്ങിയ പദപ്രയോഗം നിലവിൽ വന്നത്.
"ബ്ലാക്ക് ഹാറ്റ്", "വൈറ്റ് ഹാറ്റ്", "ഗ്രേ ഹാറ്റ്" തുടങ്ങിയ വാക്കുകൾ ഉരുത്തിരിഞ്ഞത്, കമ്പ്യൂട്ടറു കളുലുള്ള നുഴഞ്ഞുകയറ്റത്തിനെതിരായ നിയമങ്ങൾ നിലവിൽ വന്നപ്പോഴാണ്.
ക്രിമിനൽ പ്രവർത്തനങ്ങൾ നിയമപരമായ പ്രവർത്തനത്തിൽ നിന്നും വേർതിരി ച്ചറിയാൻ വേണ്ടി രൂപപ്പെട്ടിട്ടുള്ളതാണ്.
എന്നിരുന്നാലും, സ്ഥിരമായി ഈ വാക്കിൻറെ നെറ്റ് വർക്ക് വാർത്ത ഉപയോഗം പ്രഥമമായും ക്രിമിനൽ പ്രവർത്തനങ്ങളുമായി ബന്ധപ്പെട്ടിട്ടുള്ളതാണ്, യഥാർത്ഥ അർത്ഥം കാത്തുസൂക്ഷിക്കുന്നതിനും വേർതിരിച്ചറിയുന്നതിനും സാങ്കേതിക വിഭാഗത്തിൻറെ ശ്രമം ഉണ്ടെങ്കിലും, ഇന്ന് മുഖ്യധാരാ മാധ്യമങ്ങളും പൊതു ജനങ്ങളും കമ്പ്യൂട്ടർ ക്രിമിനലുകൾ ആയി വിവരിക്കുന്നത് തുടരുകയാണ്, സാങ്കേതികവിദ്യയുടെ എല്ലാ സങ്കീർണ്ണ തലങ്ങളോടും, കുറ്റവാളി എന്ന വ്യംഗ്യാർ ത്ഥത്തിലല്ലാതെ "ഹാക്കർമാർ" എന്ന് സാധാരണയായി ഉപയോഗിക്കാറുമില്ല.
മീഡിയയിലെ അംഗങ്ങൾക്ക് ഈ വ്യത്യാസത്തെക്കുറിച്ച് അറിയില്ല, ലിനസ് ടോർവാൾഡ്സ് , സ്റ്റീവ് വോസ്നിയാക്ക് എന്നിവരെ പോലുള്ളവർ നിയമാനുസൃ തമായ "ഹാക്കർമാർ" സംഘം ചേരുന്നു, അതിനൊപ്പം കുറ്റവാളികളായ "ക്രാക്കേഴ്സും" ഉൾപ്പെടുന്നു.
തത്ഫലമായി, നിർവചനം ഇപ്പോഴും ചൂടായ വിവാദത്തിന് വിഷയമാണ്.
വിശാലമായ ആധിപത്യം പുലർത്തുകയും, ആക്ഷേപരീതിയിലുള്ള വ്യംഗ്യാർത്ഥം ഉള്ള ആ പദത്തെ  പലരും എതിർക്കുന്നു, സാംസ്കാരിക അസ്‌പഷ്‌ടഭാഷണം വിപരീതാർത്ഥത്തിൽ ഉപയോഗിച്ചു, ഒരു ഹാക്കർ ആയി സ്വയം തിരിച്ചറിയു കയും ചെയ്യുന്നവർ ഉൾപ്പെടെ.
സമീപകാലത്ത് കൂടുതൽ വ്യത്യസ്തമായ ഇതര പദങ്ങൾ ഉപയോഗിച്ച് പല വക്താക്കളും സോഫ്റ്റ് വെയറിലും ഹാർഡ് വെയറി ലുമുള്ള സുരക്ഷ പിഴവുകളെ മുതലാക്കുന്ന കുറ്റവാളികളെയും മറ്റുള്ളവരെയും വിവക്ഷിക്കുന്നു.
മറ്റുള്ളവർ സാധാരണ ജനകീയ ഉപയോഗത്തെ പിന്തുടരുന്നതിന് മുൻഗണന നൽകുന്നുണ്ട്.
പൊതുജനങ്ങളിൽ ഈ രൂപകൽപന വളരെ സങ്കീർണ്ണവും ആശയക്കുഴപ്പത്തിലാകുമെന്നും വാദിക്കുന്നു.
വിവാദം തുടരുമ്പോഴും ഒരു ന്യൂന പക്ഷം ഈ രണ്ട് സൂചനകളിലും ഈ പദം ഉപയോഗിക്കുന്നുണ്ട്, ഏത് സാഹചര്യ ത്തിൽ ഉദ്ദേശിച്ചാണ് എന്ന് അത് വ്യക്തമാക്കുന്നു (അല്ലെങ്കിൽ അവ്യക്തമായവയെ വിട്ടേക്കുക).
എന്നിരുന്നാലും,നെഗറ്റീവ് നിർവചനം പ്രസിദ്ധീകരിക്കപ്പെടുന്നതിന് നിരവധി വർഷ ങ്ങൾക്ക് മുമ്പ് ഹാക്കറുടെ നല്ല നിർവചനം വ്യാപകമായി ഉപയോഗിച്ചിരുന്നു, അതിനാൽ "ഹാക്കർ" ഒരു പ്രമാണവാക്യം മാത്രമായി കാണപ്പെടാം, കമ്പ്യൂട്ടിംഗ് കമ്മ്യൂണിറ്റിയിലെ അംഗങ്ങളായി സാങ്കേതിക അവബോധം ഉപയോഗപ്പെടുത്തുന്ന 
വരെ തിരിച്ചറിയുകയും (പ്രതേകിച്ച് നുഴഞ്ഞുകയറുന്ന അർത്ഥത്തെ എതിർക്കുന്നു), അതേസമയം, സോഫ്റ്റ് വെയർ വ്യവസായ നിർമ്മാതാക്കളുടെ വ്യത്യസ്ത അഭിപ്രായം മൂലം സോഫ്റ്റ് വെയർ ഡിസൈനറമ്മാർ ഹാക്കർമാരായി അറിയ പ്പെടാൻ പാടില്ല, കാരണം പല വ്യവസായങ്ങളിലും ഈ വാക്ക് നെഗറ്റീവ് അർത്ഥത്തിലാണ് കാണുന്നത്.
ഒരു സാധ്യമായ ഇടത്തരം ഗ്രൗണ്ട് പൊസിഷൻ നിർദ്ദേശിക്കപ്പെടുന്നത്, വ്യത്യസ്തമായ കാരണങ്ങളാൽ ഹാക്കർ ഉപയോഗിക്കുന്ന വൈദഗ്ദ്ധ്യവും ഉപകരണങ്ങളും ശേഖരിക്കുന്നതിന് "ഹാക്കിംഗ്" എന്ന നിരീക്ഷണം അടിസ്ഥാനമാക്കിയുള്ളതാണ്.
ലോക്ക് നിർമ്മിക്കുന്നതുമായി ബന്ധപ്പെട്ടിട്ടുള്ള സമാനത, പ്രത്യേകിച്ചും ലോക്ക് അഴിക്കുന്നതിൽ,നല്ലതിനോ തിന്മയ്ക്കോ വേണ്ടി ഉപയോഗിക്കാവുന്ന ഒരു വൈദഗ്ദ്ധ്യം ആണ്.
ഈ താരതമ്യത്തിൻറെ പോരായ്മ സ്ക്രിപ്റ്റ് കിഡ്ഡീസിനെ ഉൾപ്പെടുത്തലാണ്.
"ഹാക്കർ" എന്ന പ്രചാരത്തിലുള്ള ഉപയോഗത്തിൽ, ഒരു അടിസ്ഥാന വൈദഗ്ദ്ധ്യവും അറിവില്ലായ്മയും ഉണ്ടായിരുന്നില്ലെങ്കിലും.
ചില സമയങ്ങളിൽ, "ഹാക്കർ" എന്നത് "അസാധാരണവും അനന്യവുമായ വ്യക്തിത്വമുള്ളയാൾ" എന്നതിന് സമാനമായി ഉപയോഗിക്കുന്നു: "ഒരു യഥാർത്ഥ ഹാക്കർ ഒരു സമൂഹ ജീവി അല്ല. അവൻ രാത്രി മുഴുവൻ തങ്ങാൻ ഇഷ്ടപ്പെടുന്ന ഒരു വ്യക്തിയാണ്, അദ്ദേഹവും യന്ത്രവും വിദ്വേഷം വളർത്തുന്ന ബന്ധത്തിൽ ... അവർ ബുദ്ധിപരമായി പെരുമാറുന്ന കുട്ടികൾ തന്നെയാണെങ്കിലും പരമ്പരാഗത ലക്ഷ്യങ്ങളിൽ താല്പര്യമില്ല [...] ഇത് പരിഹാസത്തിൻറെ ഒരു പദവും ആത്യന്തിക പ്രശംസയും കൂടിയാണ്. "
ഫ്രെഡ് ഷാപിറോ കരുതുന്നത് "ഹാക്കർമാരുടെ പൊതുവായ സിദ്ധാന്തം യഥാർത്ഥത്തിൽ ഒരു നിർവികാര പദവും ക്ഷുദ്രക സങ്കൽപ്പങ്ങളും ആയിരുന്നു, പിൽക്കാലത്ത് കുടിലത നിറഞ്ഞതായിരുന്നു ആ വാക്ക്." 1963 ൽ എംഐടിയിൽ ക്ഷുദ്രകരമായ വ്യംഗ്യാർത്ഥം ഉണ്ടായിരുന്നതായി അദ്ദേഹം കണ്ടെത്തി (എം.ഐ.ടി വിദ്യാർത്ഥി പത്രമായ ദി ടെക് ഉദ്ധരിച്ചുകൊണ്ട്), അക്കാലത്ത് ടെലിഫോൺ ശൃംഖലയുടെ അനധികൃത ഉപയോക്താക്കളെ പരാമർശിച്ചു, ഇന്നത്തെ കമ്പ്യൂട്ടർ സെക്യൂരിറ്റി ഹാക്കർ ഉപഘടകങ്ങൾ വികസിപ്പിച്ച പ്രെരേക്കർ (ടെലികമ്യൂണിക്കേഷൻ സംവിധാനങ്ങളിലേക്കുള്ള പ്രവേശനം, പ്രത്യേകിച്ച് സൗജന്യ കോളുകൾ ലഭിക്കുന്നതിന്.) പ്രസ്ഥാനങ്ങൾ.
മാതൃകകൾ ഹാക്കർ സംസ്കാരം
1960 കളിൽ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി (എംഐടി) ടെക്ക് മോഡൽ റയിൽ റോഡ് ക്ലബ് (TMRC), എം.ഐ.ടി. ആർട്ടിഫിഷ്യൽ ഇൻറലിജൻസ് ലബോറട്ടറി എന്നിവയിൽ നിന്നും ഉൽസാഹികളായ കമ്പ്യൂട്ടർ പ്രോഗ്രാമർമാരേയും സിസ്റ്റം ഡിസൈനർമാരുടേയും ഒരു സമൂഹത്തിൽ നിന്നും ഹാക്കർ സംസ്കാരം രൂപപ്പെട്ടു.
ഹോബിയയിസ്റ്റ് ഹോം കമ്പ്യൂട്ടിംഗ് കമ്മ്യൂണിറ്റിയിലേക്ക് ആശയം വികസിപ്പിച്ചു, 1970 കളുടെ അവസാനത്തിൽ ഹാർഡ് വെയറിൽ ശ്രദ്ധകേന്ദ്രീകരിച്ചു (ഉദാഹരണത്തിന്, ഹോംബ്രൂ കമ്പ്യൂട്ടർ ക്ലബ്ബ്) 1980 കളിലും 1990 കളിലും സോഫ്റ്റ് വെയറിലും മറ്റും (വീഡിയോ ഗെയിമുകൾ, സോഫ്റ്റ് വെയർ ക്രാക്കിംഗ്, ഡെമോസിൻ).
പിന്നീട് ആർട്ട്, ലൈഫ് ഹാക്കിംഗ് തുടങ്ങിയ നിരവധി പുതിയ നിർവ്വചനങ്ങളുണ്ടായി.